rejauldu/bengali-wikipedia huggingface dataset:
নিউ ইয়ার'স রেভোলুশন একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র-এর জন্য প্রযোজনা করেছে।http://www.prowrestlinghistory.com/supercards/usa/wwf/newyear.html#2007 এটি নিউ ইয়ার'স রেভোলুশন কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানটি ২০০৭ সালের ৭ই জানুয়ারি তারিখে মার্কিন যুক্তরাষ্ট্রের মিসৌরির ক্যানসাস সিটির কেম্পার মেমোরিয়াল এরিনায় অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে জন সিনা ডাব্লিউডাব্লিউই চ্যাম্পিয়নশিপ ম্যাচে উমাগাকে পরাজিত করেছে। অন্যান্য শীর্ষস্থানীয় ম্যাচে, ক্রিস মাস্টার্স একক ম্যাচে কার্লিতোকে এবং ডাব্লিউডাব্লিউই উইমেন্স চ্যাম্পিয়নশিপ ম্যাচে মিকি জেমস ভিক্টোরিয়াকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র-এ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র-এ প্রদর্শন করা হয়েছে।  পটভূমি নিউ ইয়ার'স রেভোলুশন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জানুয়ারি মাসে অনুষ্ঠিত হয়। এটি পশ্চিমা ঐতিহ্যের নিউ ইয়ার'স রেভোলুশনের () নামে নামকরণ করা হয়েছে। ২০০৫ সালের ৯ই জানুয়ারি তারিখে প্রথমবারের মতো নিউ ইয়ার'স রেভোলুশন অনুষ্ঠিত হয়েছে।  ২০০৭ সালের এই অনুষ্ঠানটি নিউ ইয়ার'স রেভোলুশন কালানুক্রমিকের তৃতীয় অনুষ্ঠান ছিল, যা ৭ই জানুয়ারি তারিখে মার্কিন যুক্তরাষ্ট্রের মিসৌরির ক্যানসাস সিটির কেম্পার মেমোরিয়াল এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৭ নিউ ইয়ার'স রেভোলুশন বিষয়শ্রেণী:জানুয়ারি ২০০৭-এ মার্কিন যুক্তরাষ্ট্রে ঘটনা বিষয়শ্রেণী:২০০৭-এ মিসৌরি বিষয়শ্রেণী:মিসৌরিতে ঘটনা বিষয়শ্রেণী:ক্যানসাস সিটিতে পেশাদার কুস্তি
thumb|200px|সর্বকামিতার গৌরব পতাকা  সর্বকামিতা (),The American Heritage Dictionary of the English Language – Fourth Edition. Retrieved February 9, 2007, from Dictionary.com website হল যেকোন দৈহিক যৌনতা বা লিঙ্গ পরিচয়-বিশিষ্ট মানুষের প্রতি এক প্রকার যৌন আকর্ষণ, রোমান্টিক ভালোবাসা বা অবেগীয় আকর্ষণ। সর্বকামী ব্যক্তিগণ নিজেদের লিঙ্গ-অন্ধ হিসেবে নির্দেশ করে থাকেন, যার দ্বারা বোঝানো হয় যে,তারা অন্যদের প্রতি যৌন আকর্ষিত হবে কিনা তা নির্ধারণে লিঙ্গ এবং জৈবিক যৌনতা গুরুত্বহীন বা অপ্রাসঙ্গিক।Diamond, L., & Butterworth, M. (2008). Questioning gender and sexual identity: Dynamic links over time. Sex Roles. Published online March 29, 2008.The Oxford Dictionary of English defines pansexual as: "Not limited in sexual choice with regard to biological sex, gender, or gender identity".   একটি বিকল্প যৌন পরিচয় হিসেবে নির্দেশ করার লক্ষে সর্বকামিতাকে নিজ অধিকারে পরিচালিত একটি যৌন অভিমুখিতা বা উভকামিতার একটি উপসেট হিসেবে বিবেচনা করা যেতে পারে। সর্বকামী ব্যক্তিগণ সুস্পষ্টভাবে নারী বা পুরুষ হিসেবে চিহ্নিত হন না এমন ব্যক্তিদের সঙ্গেও সম্পর্ক তৈরিতে উন্মুক্ত থাকেন, এবং সর্বকামিতায় লিঙ্গ দ্বিবিভাজন নামক "নির্দিষ্ট যৌন অভিমুখিতাসম্পন্ন দুটি লিঙ্গের মতবাদ"কে প্রত্যাখ্যান করা হয়, তাই একে প্রায়শই উভকামিতা থেকেও অধিক অন্তর্ভুক্তিপ্রবণ পরিভাষা হিসেবে মনে করা হয়। সর্বকামিতার সাথে তুলনা করার সময় কিসের দ্বারা উভকামী নামক পরিভাষাটি বিস্তৃত হয়ে এর অন্তর্ভুক্ত হয় সেই বিষয়টি এলজিবিটি সম্প্রদায়ের মাঝে একটি বিতর্কের বিষয়, বিশেষ করে উভকামী সম্প্রদায়ের মাঝে।  আরও দেখুন  সর্বকামী ব্যক্তির তালিকা লিঙ্গ নিরপেক্ষতা বিপরীতনমনীয়তা মানব যৌনতা এলজিবিটি  তথ্যসূত্র  বিষয়শ্রেণী:উভকামিতা বিষয়শ্রেণী:ফ্রয়েডীয় মনোবিজ্ঞান বিষয়শ্রেণী:এলজিবিটিকিউ পরিভাষা বিষয়শ্রেণী:যৌন অভিমুখিতা বিষয়শ্রেণী:মনোবিশ্লেষণ পরিভাষা
আফজল আলী ছিলেন মধ্যযুগের একজন মুসলিম কবি। তিনি আনুমানিক ১৬শ শতাব্দীতে চট্টগ্রামের সাতকানিয়া উপজেলার মিলুয়া গ্রামের অধিবাসী ছিলেন বলে জানা যায়।বাংলা একাডেমি চরিতাভিধান, তৃতীয় সংস্করণ, ২০১১, পৃষ্ঠা ৩২-৩৩ ভংগু ফকির ছিলেন তার পিতা। এ পর্যন্ত কবির রচিত 'নসীহতনামা' শীর্ষক একখানি গ্রন্থের ও বৈষ্ণবীয় ঢঙে লিখিত কয়েকটি পদের সন্ধান পাওয়া গেছে। 'নসীহত নামা' গ্রন্থটির রচনাকাল আনুমানিক ১৬৬২ খ্রিস্টাব্দ। তার রচিত গ্রন্থটি ১৬শ শতাব্দীর মুসলিম বাংলার সাহিত্যে উল্লেখযােগ্য সৃষ্টি। কারণ এ সময়ে রচিত ইসলাম ধর্মের উপদেশ সংবলিত বাংলা গ্রন্থের তেমন একটা সন্ধান পাওয়া যায় না। এ গ্রন্থে সরল ভাষায় ধর্মোপদেশের উল্লেখ রয়েছে। পদকর্তা হিসেবেও তিনি ছিলেন যথেষ্ট খ্যাতির অধিকারী । উল্লেখ্য, নসিহৎনামা নামক অন্য আরেকটি গ্রন্থের রচয়িতা হলেন শেখ পরান (১৫৫০-১৬১৫)।   তথ্যসূত্র   বিষয়শ্রেণী:ষোড়শ শতকের কবি বিষয়শ্রেণী:বাঙালি কবি বিষয়শ্রেণী:চট্টগ্রাম জেলার কবি বিষয়শ্রেণী:মধ্যযুগের কবি বিষয়শ্রেণী:১৭শ শতাব্দীর বাঙালি কবি বিষয়শ্রেণী:১৬শ শতাব্দীর বাঙালি কবি বিষয়শ্রেণী:বাংলা ভাষার কবি বিষয়শ্রেণী:বাঙালি মুসলিম বিষয়শ্রেণী:বাংলা ভাষার লেখক বিষয়শ্রেণী:১৭শ শতাব্দীর বাঙালি বিষয়শ্রেণী:বাঙালি পুরুষ কবি বিষয়শ্রেণী:চট্টগ্রাম জেলার ব্যক্তি
স্টার্ট আপ () বায়ে সুজি হলো নাম জু-হিউক, কিম সিওন-হো এবং কং হান-না অভিনীত একটি দক্ষিণ কোরিয়ান টেলিভিশন সিরিজ। এই সিরিজটি এমন এক মহিলাকে কেন্দ্র করে নির্মিত যাঁর স্টিভ জবসের মতো একজন উদ্যোক্তা হওয়ার স্বপ্ন রয়েছে, তিনি গোপনে তার প্রথম প্রেম, এবং অন্য একজন যিনি তার প্রথম প্রেমের ভান করছেন। এটি টিভিএনতে ১৭ অক্টোবর থেকে ২0 ডিসেম্বর পর্যন্ত প্রতি শনি ও রবিবার ২১:00 এ প্রচারিত হয়েছিল। এটি নেটফ্লিক্সে স্ট্রিমিংয়ের জন্য উপলব্ধ।  সংক্ষিপ্তসার দক্ষিণ কোরিয়ার কল্পিত সিলিকন ভ্যালিটিতে স্যান্ডবক্স নামক এক সেটটি স্টার্টআপ সংস্থাগুলি বিশ্বের মানুষের গল্প বলে।  সিও ডাল-মাই (বায়ে সুজি) এমন এক যুবতী যিনি সিইও হওয়ার স্বপ্ন দেখেন। তিনি যখন ছোট ছিলেন তখন তিনি তার মা এবং বোন থেকে পৃথক হয়েছিলেন। এরপরে তিনি হান জি-পিয়ং (কিম সিওন-হো) এর "জাল" চিঠিগুলি পেয়েছিলেন যা তাকে খুশি করে। তবে তিনি নিজের নামটি ব্যবহার করেননি এবং পরিবর্তে নাম ডো-সান নামটি ব্যবহার করেছিলেন।  নাম দো-সান (নাম জু-হিউক) তাঁর দুই সেরা বন্ধু লি লি-সান এবং কিম ইয়ং-সান সহ সামসান টেকের প্রতিষ্ঠাতা। সংস্থাটির অবস্থা ভাল যাচ্ছে না।  ডাল-মী এবং দো-সান প্রথমবারের জন্য মিলিত হয় এবং ব্যবসায়ের অংশীদার হওয়ার সিদ্ধান্ত নেয়। ডাল-মাই জানেন না যে ডো-সান চিঠিগুলির পিছনের ব্যক্তি নয়।  কাস্ট  বায়ে সুজি - সিও ডাল-মাই  নাম জু-হিউক - নম দো-সান  কিম সিওন-হো - হান জি-পিয়ং  কাং হান-না - ইন-জা / সিও ইন-জায়ে  তথ্যসূত্র  বহিঃসংযোগ       বিষয়শ্রেণী:দক্ষিণ কোরিয়ার টেলিভিশন ধারাবাহিক বিষয়শ্রেণী:স্টুডিও ড্রাগনের টেলিভিশন ধারাবাহিক বিষয়শ্রেণী:টিভিএন (দক্ষিণ কোরীয় টেলিভিশন চ্যানেল)-এর টেলিভিশন ধারাবাহিক বিষয়শ্রেণী:২০২০-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:২০২০-এ সমাপ্ত দক্ষিণ কোরীয় টেলিভিশন ধারাবাহিক
আমানউল্লাহ খান (২৪ আগস্ট ১৯৩৪ - ২৬ এপ্রিল ২০১৬) ছিলেন জম্মু ও কাশ্মীর লিবারেশন ফ্রন্ট (জেকেএলএফ) এর প্রতিষ্ঠাতা। জেকেএলএফ একটি কাশ্মীরি জঙ্গি কর্মী গোষ্ঠী যা সমগ্র কাশ্মীর অঞ্চলের স্বাধীনতার পক্ষে। খানের জেকেএলএফ পাকিস্তানের ইন্টার-সার্ভিসেস ইন্টেলিজেন্সের সহায়তায় ভারত-শাসিত কাশ্মীরে চলমান সশস্ত্র বিদ্রোহ শুরু করে, যা পাকিস্তান ধর্মনিরপেক্ষ কাশ্মীরি বিচ্ছিন্নতাবাদীদের প্রতি সমর্থন ত্যাগ করার আগ পর্যন্ত স্থায়ী ছিল এবং হিজবুল মুজাহিদিনের মতো পাকিস্তানপন্থী ইসলামপন্থী গোষ্ঠীগুলির পক্ষে অবস্থান নেয়।: "The group began to receive generous support from Pakistan in the early 1980s. Pakistan also provided the JKLF with safe haven from which to organize its attacks on India. However, by 1990, the group began to suffer from its close relationship with its sponsor. In fact, the group's leadership even accused Pakistan of providing information about its whereabouts to Indian security forces." ১৯৯৪ সালে ইয়াসিন মালিকের নেতৃত্বে কাশ্মীর উপত্যকায় জেকেএলএফ রাজনৈতিক সংগ্রামের পক্ষে জঙ্গিবাদ ত্যাগ করে। আমানউল্লাহ খান কৌশলটির সাথে একমত নন। এর ফলে জেকেএলএফ-এ বিভক্তি দেখা দেয়।   তথ্যসূত্র    সূত্র                  আরও পড়ুন    ওয়াজাহাত আহমেদ, আমানুল্লাহ খান: একজন আজাদী মতাদর্শীর জীবন ইতিহাস , কাশ্মীর বর্ণনাকারী, 30 মে 2016।  প্রকৃত দেশপ্রেমিক এবং নেতা আমানউল্লাহ খান আর নেই, কেবল কাশ্মীর, ২৭ এপ্রিল ২০১৬।  মালিক তীব্র সমালোচনার মুখে, বিদ্রোহীরা 'কম স্বৈরাচারী' জেকেএলএফ-এর আহ্বান জানিয়েছে, দ্য ইন্ডিয়ান এক্সপ্রেস, ২৪ ডিসেম্বর ২০০৫।   বহিঃসংযোগ    জম্মু ও কাশ্মীর লিবারেশন ফ্রন্ট, সংগৃহীত 2016-04-26।  দক্ষিণ এশিয়া সন্ত্রাসবাদ পোর্টালে জম্মু ও কাশ্মীর লিবারেশন ফ্রন্ট  পাকিস্তান: জম্মু কাশ্মীর লিবারেশন ফ্রন্ট (JKLF), কানাডার ইমিগ্রেশন এবং রিফিউজি বোর্ডের কার্যকলাপ । বিষয়শ্রেণী:পাকিস্তানে ভারতীয় অভিবাসী বিষয়শ্রেণী:২০১৬-এ মৃত্যু বিষয়শ্রেণী:১৯৩৪-এ জন্ম
"প্লুটোনিয়ান ওড " আমেরিকান বিট কবি অ্যালেন গিন্সবার্গের পরাশক্তিদের অস্ত্র প্রতিযোগিতা এবং পারমাণবিক অস্ত্রের বিরুদ্ধে লেখা একটি কবিতা। গিন্সবার্গ ১৯৭৮ সালে কবিতাটি লিখেন। কবিতার ভাষ্য গিন্সবার্গের জ্ঞানবাদ দ্বারা প্রবল প্রভাব পাওয়া যায়। গিন্সবার্গ জ্ঞানবাদের বিষয়ে হ্যান্স জোনাসের বই পড়ার পর জানতে পেরেছিলেন। ১৯৭৮ সালে দ্য কো-ইভোল্যুশন ত্রৈমাসিক/জার্নাল ফর দ্য প্রোটেকশন অফ অল বিয়িংস কো-ইস্যুতে কবিতাটি প্রথম প্রকাশিত হয়েছিল।   প্রভাব  ফিলিপ গ্লাসের ৬নং সিম্ফনি এই কবিতার কিছু অংশের উপর ভিত্তি করে তৈরি।   তথ্যসূত্র    বহিঃসংযোগ   প্লুটোনিয়ান ওড  বিষয়শ্রেণী:অ্যালেন গিন্সবার্গের কবিতা বিষয়শ্রেণী:ইংরেজি কবিতা বিষয়শ্রেণী:জনপ্রিয় সংস্কৃতিতে পারমাণবিক যুদ্ধ ও অস্ত্র
thumb|বাংলাদেশের স্বাধীনতা যুদ্ধের পরপরই রায়েরবাজার বধ্যভূমি থেকে তোলা ছবিতে বুদ্ধিজীবীদের লাশ দেখা যাচ্ছে (সৌজন্যমূলক ছবি: রশিদ তালুকদার, ১৯৭১)  thumb|right|250px|ভিয়েতনাম যুদ্ধের সময় মাইলাই গনহত্যা চলাকালে মার্কিন সৈনিকদের হাতে হত্যা হয় ভিয়েতনামের গ্রামের বাসিন্দারাযুদ্ধাপরাধ হচ্ছে কোন যুদ্ধ বা সামরিক সংঘাত চলাকালে কোন ব্যক্তি কর্তৃক বেসরকারী জনগণের বিরুদ্ধে সংগঠিত, সমর্থিত ও নির্দিষ্ট সংজ্ঞায়িত অপরাধ কর্মকাণ্ডসমূহ। আন্তর্জাতিক মানবাধিকার আইন অনুসারে যুদ্ধকালীন সংঘাতের সময় বেসরকারী জনগনকে খুন, লুন্ঠন, ধর্ষণ; কারাগারে অন্তরীন ব্যক্তিকে হত্যা; নগর, বন্দর, হাসপাতাল কোন ধরনের সামরিক উস্কানি ছাড়াই ধ্বংস প্রভৃতি যুদ্ধাপরাধ হিসেবে বিবেচিত হয়।Gary D. Solish (2010) The Law of Armed Conflict: International Humanitarian Law in War, Cambridge University Press  pp. 301-303 ১৮৯৯ ও ১৯০৭ সালের হেগ কনভেনশন সর্বপ্রথম যুদ্ধাপরাধ সংক্রান্ত আইনসমূহ লিপিবদ্ধ করে। দ্বিতীয় বিশ্বযুদ্ধে সংগঠিত হওয়া নূরেমবার্গের হত্যাকাণ্ড ও অপরাধ বিচার সবচেয়ে আলোচিত যুদ্ধাপরাধ বিচার। আধুনিক যুদ্ধাপরাধের সংজ্ঞা প্রদানের ক্ষেত্রে ১৯৪৫ সালের লন্ডন ঘোষণাকে আদর্শ হিসেবে ধরা হয়।  ইতিহাস   রোমান যুগ  ১৪৭৪ সালে হলি রোমান সাম্রাজ্যে জার্মান ও আলসেইক সেনাবাহিনীর কমান্ডার পিটার ভন হ্যাজেনব্যাকের যুদ্ধাপরাধ বিচারের জন্য বিশেষ ট্রাইবুনাল গঠিত হয়। এই ট্রাইবুনালকে আন্তর্জাতিকভাবে প্রথম যুদ্ধাপরাধের বিচারের স্বীকৃতি দেয়া হয়।The evolution of individual criminal responsibility under international law By Edoardo Greppi, Associate Professor of International Law at theUniversity of Turin, Italy, International Committee of the Red Cross No. 835, p. 531-553, October 30, 1999.highlights the first international war crimes tribunal by Linda Grant, Harvard Law Bulletin.   লিপজিগ যুদ্ধাপরাধ বিচার  প্রথম বিশ্বযুদ্ধে যুদ্ধাপরাধের জন্য ১৯২১ সালে কতিপয় জার্মান সামরিক বাহিনীর কমান্ডারকে জার্মান সুপ্রীম কোর্টে বিচারের মুখোমুখি করা হয়।   লন্ডন ঘোষণা/ নূরেমবার্গ ট্রায়াল  ১৯৪৫ সালের ৮ আগস্ট প্রকাশিত লন্ডন ঘোষণাতে নূরেমবার্গের গণহত্যার বিচার সংক্রান্ত ধারাতে যুদ্ধাপরাধ সর্ম্পকে বিস্তারিত বর্ণনা করা হয়। নূরেমবার্গের বিচার কয়েকটি সামরিক ট্রাইবুন্যালের সমন্বয়ে ১৯৪৫-১৯৪৬ সালে সংগঠিত হয়। এই বিচার জার্মানির বেভারিয়াতে নূরেমবার্গের বিশেষ আদালতে করা হয়। ২৪ জন গ্রেফতার হওয়া নাৎসি জার্মানের নেতার বিরুদ্ধে অভিযোগপত্র গঠন করা হয়। ১৯৪৫ থেকে ১৯৪৯ সাল পর্যন্ত কয়েকটি ধাপে নূরেমবার্গ আন্তর্জাতিক আদালতে নাৎসী যুদ্ধাপরাধীদের বিচার করা হয়। যাদেরকে আদালতে হাজির করা হয় তাদের শাস্তি দেয়া সম্ভব হলেও পলাতকদের গ্রেফতারের পর বিচারের রায় কার্যকর হয়।   সংজ্ঞা  নুরেমবার্গ ট্রায়াল হচ্ছে দ্বিতীয় বিশ্বযুদ্ধের পর ১৯৪৫-১৯৪৬ সালে জার্মানির বাওয়ারিয়া রাজ্যর নুরেমবার্গ শহরে অনুষ্ঠিত বিচার প্রক্রিয়ার নাম।  যুদ্ধাপরাধে অভিযুক্ত   তথ্যসূত্র   বিষয়শ্রেণী:যুদ্ধের পরিণাম বিষয়শ্রেণী:আন্তর্জাতিক ফৌজদারি আইন বিষয়শ্রেণী:যুদ্ধের আইন বিষয়শ্রেণী:যুদ্ধাপরাধ বিষয়শ্রেণী:ধরন অনুযায়ী অপরাধ বিষয়শ্রেণী:আন্তর্জাতিক অপরাধ আইন বিষয়শ্রেণী:যুদ্ধ আইন বিষয়শ্রেণী:পুরুষের প্রতি সহিংসতা বিষয়শ্রেণী:যুদ্ধবিগ্রহ বিষয়শ্রেণী:নারীর প্রতি সহিংসতা
উল্টোলেজি বানর () (বৈজ্ঞানিক নাম:Macaca leonina) হচ্ছে ম্যাকাক গণের একটি বানর প্রজাতি। এরা কুলু বান্দর, শুকরলেজি বানর, ছোটলেজি বানর, উলু বান্দর, সিংহ বানর, সিঙ্গা বানর প্রভৃতি নামেও পরিচিত।   আবাসস্থল  উল্টোলেজি বানর সাধারণত নিচু এলাকার প্রাথমিক ও মাঝারি গড়নের বন এবং উপকূল, জলা ও পাহাড়ি বনে দেখা যায়।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৯-২০। বাংলাদেশে এরা সিলেট ও চট্টগ্রাম বিভাগের মিশ্র চিরসবুজ বনে বসবাস করে।বিপন্ন উল্টোলেজি বানর - দৈনিক প্রথম আলো (১৪ অক্টোবর, ২০১৫)   দেহের বর্ণনা  উল্টোলেজি বানরের নাকের আগা থেকে লেজের গোড়া পর্যন্ত দৈর্ঘ্য ৪০-৬০ সেন্টিমিটার এবং লেজ ১৮-২৫ সেন্টিমিটার। ওজন ৪ দশমিক ৫ থেকে ১২ কেজি। শূকরের মতো ছোট লেজটি ওপরের দিকে ওল্টানো। দেহের ওপরের লোম জলপাই-ধূসর, নিচটা ধূসর-সাদা ও মুখমণ্ডল গোলাপি। মাথার মাঝখানটা চ্যাপ্টা ও সেখানকার লোম কালচে। এদের দলনেতার মাথায় কখনো কখনো সিংহের মতো কেশর দেখা যায়।   স্বভাব-প্রকৃতি ও খাদ্যাভ্যাস  এরা দিবাচর, বৃক্ষবাসী ও ভূমিচারী। শক্তসমর্থ পুরুষের নেতৃত্বে স্ত্রী, পুরুষ ও বাচ্চা মিলে ৫-২৫টির দলে বাস করে। পুরুষ বেশ রাগী; কাউকে ভয় দেখানোর জন্য দাঁত-মুখ খিঁচিয়ে ভেংচি কাটে। নিজেদের মধ্যে বেশ মারামারি করে। স্ত্রী বানর তুলনামূলকভাবে শান্ত। ফল, মূল, কচি পাতা, কুঁড়ি, কীটপতঙ্গ, কাঁকড়া, পাখির বাচ্চা ইত্যাদি খায়। খাদ্যাভাবে কখনো কখনো শস্য খেতেও হানা দেয়। এদের গলার স্বর কর্কশ, কাশির মতো ‘খক-খক-খক-খক’ আওয়াজ করে।   প্রজনন  উল্টোলেজি বানর সারা বছরই প্রজনন করতে পারে; তবে মার্চ-জুনেই বেশি করে। স্ত্রী ১৬২-১৮৬ দিন গর্ভধারণের পর সচরাচর একটি বাচ্চার জন্ম দেয়। বাচ্চারা এক বছর বয়সে দুধ ছাড়ে এবং তিন-চার বছরে বয়ঃপ্রাপ্ত হয়। এরা ১০-১২ বছর বাঁচে।   বর্তমান অবস্থা  উল্টোলেজি বানর আইইউসিএন লাল তালিকায় সংকটাপন্ন প্রজাতি হিসেবে বিবেচিত, দক্ষিণ এশিয়ায় বিপন্ন এবং বাংলাদেশে মহাবিপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯০  চিত্রশালা    তথ্যসূত্র   বিষয়শ্রেণী:বানর বিষয়শ্রেণী:আইইউসিএন লাল তালিকার সংকটাপন্ন প্রজাতি বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:কম্বোডিয়ার স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:১৮৬৩-এ বর্ণিত স্তন্যপায়ী বিষয়শ্রেণী:লাওসের স্তন্যপায়ী বিষয়শ্রেণী:এশিয়ার প্রাইমেট বিষয়শ্রেণী:তিব্বতের প্রাণিকুল বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
ইয়ন গেওর্গে (; জন্ম: ৮ অক্টোবর ১৯৯৯) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব ভোলুন্তার এবং রোমানিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৮ সালে, গেওর্গে রোমানিয়া অনূর্ধ্ব-১৯ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।   প্রারম্ভিক জীবন  ইয়ন গেওর্গে ১৯৯৯ সালের ৮ই অক্টোবর তারিখে রোমানিয়ার বুখারেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  গেওর্গে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ             বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:একস্ত্রাক্লাসার খেলোয়াড়
সাতকানিয়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর।  প্রশাসনিকভাবে শহরটি সাতকানিয়া উপজেলার সদর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং  কক্সবাজার বিমানবন্দর। শহরটি চট্টগ্রাম জেলার ষষ্ঠতম জনবহুল এবং সাতকানিয়া উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫০.৫ কি.মি. দূরত্বে সাতকানিয়া শহর অবস্থিত ।  জনসংখ্যা বাংলাদেশ আদমশুমারী ২০১১ অনুযায়ী সাতকানিয়া শহরের মোট জনসংখ্যা ৫৪,৩৪৯  জন যার মধ্যে ২৫,৫২০ জন পুরুষ এবং ২৮,৮২৯ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ১০২৭১ টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮ মিটার।  প্রশাসন ১৯৯৮ সালে সাতকানিয়া শহরের নাগরিকর পৌরসেবা ও অন্যান্য সুযোগ-সুবিধা প্রদান করার উদ্দেশ্যে সাতকানিয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত ।  ১৮.১৮ বর্গ কি.মি. আয়তনের সাতকানিয়া শহরের ১২.৫১ বর্গ কি.মি. এলাকা সাতকানিয়া পৌরসভা দ্বারা পরিচালিত হয়।  শিক্ষা ব্যবস্থা সাতকানিয়া শহরের স্বাক্ষরতার হার শতকরা ৫৯.৮ ভাগ।  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান বিষয়শ্রেণী:সাতকানিয়া উপজেলা
মদিনাতুল উলুম নাজিবিয়া বাগবাড়ি আলিয়া মাদ্রাসা () বা মদিনাতুল উলুম বাগবাড়ি (দারুল উলুম বাগবাড়ি নামেও পরিচিত) হল ভারতের আসামে অবস্থিত একটি মাদ্রাসা। এটি দক্ষিণ আসাম-বৃহত্তর সিলেট অঞ্চলের প্রাচীনতম ইসলামী শিক্ষাপ্রতিষ্ঠান।  এটি ১৮৭৩ সালে প্রখ্যাত ইসলামী পণ্ডিত নাজিব আলী চৌধুরী প্রতিষ্ঠা করেন। বলা হয়ে থাকে যে, মক্কায় অবস্থানকালে নাজিব আলী চৌধুরী নবি মুহাম্মদকে স্বপ্নে দেখেন। তিনি তাকে তার মাতৃভূমিতে ফিরে যেতে এবং ধর্মীয় শিক্ষা ছড়িয়ে দিতে নির্দেশ দেন। মাদ্রাসাটি করিমগঞ্জের কাছে বাগবাড়ি গ্রামে তার নিজের বাড়িতে প্রতিষ্ঠিত হয় এবং আনুষ্ঠানিকভাবে তার সম্মানে নামকরণ করা হয়। এটি প্রায় এক শতাব্দী ধরে এই অবস্থানে ছিল, ১৯৬৯ সালে তৎকালীন মুহতামিম (প্রিন্সিপাল) মাওলানা আসহাব উদ্দিনের আমলে বর্তমান স্থানে স্থানান্তরিত হয়।  বিখ্যাত দারুল উলুম দেওবন্দের আদলে মাদ্রাসাটি প্রতিষ্ঠিত হয়। মদিনাতুল উলুম বাগবাড়ি ছিল এই অঞ্চলের প্রথম মাদ্রাসা, যা পূর্বে বিদ্যমান অনানুষ্ঠানিক প্রতিষ্ঠান থেকে ব্যতিক্রমধর্মী শিক্ষাধারা চালু করে। এটি প্রাথমিকভাবে "শরহে জামি" পর্যন্ত হয়। ১৯৯২ সালে এটি দাওরায়ে হাদিস (সমমান মাস্টার্স) পর্যন্ত উন্নীত হয়।   মদিনাতুল উলুম বাগবাড়ি আরবি ভাষার পণ্ডিত তৈরির জন্য বিখ্যাত।  পাদটীকা    তথ্যসূত্র   বিষয়শ্রেণী:ভারতের দেওবন্দি মাদ্রাসা বিষয়শ্রেণী:১৮৭৩-এ ভারতে প্রতিষ্ঠিত বিষয়শ্রেণী:১৮৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:দেওবন্দি শিক্ষাপ্রতিষ্ঠান বিষয়শ্রেণী:ভারতের মাদ্রাসা বিষয়শ্রেণী:ভারতের ইসলামি বিশ্ববিদ্যালয় ও কলেজ বিষয়শ্রেণী:করিমগঞ্জ জেলা বিষয়শ্রেণী:ভারতে ইসলাম
মিসিসিপি হাইওয়ে ৩৫০ (এমএস ৩৫০) হল মিসিসিপির উত্তরে অবস্থিত একটি হাইওয়ে। এটি করিন্থের নিকটে অবস্থিত এমএস ২ এর পশ্চিম প্রান্তে অবস্থিত। এই পথটি টেনেস অঙ্গরাজ্যের কাছ থেকে গিয়ে এই রাস্তা এমএস ২৫ এর পূর্ব প্রান্তে গিয়ে মিশেছে। ১৯৮১ সালে এই রাস্তাটি নির্মিত হয়, এবং নির্মাণের পর থেকে কোনো উল্লেখযোগ্য সংস্কার বা অন্যান্য কাজ করা হয়নি।  পথের বর্ণনা এমএস ৩৫০ আলকর্নের উত্তর-পূর্ব প্রান্তে এবং অবস্থিত এবং টিশোমিঙ্গো কাউন্টির উত্তর প্রান্তে অবস্থিত। ২০১২ সালে মিসিসিপি যোগাযোগ মন্ত্রণালয় (এমডিওটি) এর গণনামতে কাউন্টি রোড ১৫৯ (সিআর ১৫৯) ধরে দেশের পূর্ব দিকে প্রায় ২,৯০০ যানবাহন চলাচল করে এবং সিআর ৩৬৩ ধরে প্রায় ১,৫০০ যানবাহন চলাচল করে। এই রাস্তাসমূহের প্রতিটিই এমডিওটি কর্তৃক সংরক্ষিত হয়। এমএস ৩৫০ জাতীয় হাইওয়ে পদ্ধতির (এনএইচএস) অংশ নয়। জাতীয় হাইওয়ে পদ্ধতি হল হাইওয়েসমূহের একটি নেটওয়ার্ক, যা দেশের অর্থনীতি, গতিশীলতা এবং প্রতিরক্ষার জন্য সবচেয়ে বেশি গুরুত্বপূর্ণ। এমএস ৩৫০ আইনগতভাবে মিসিসিপি কোড § 65-3-3 হিসেবে নথিবদ্ধ আছে।  এমএস ৩৫০ এমএস ২-এর সাথে একটি টি-ছেদ তৈরির মাধ্যমে পূর্বের দিকে ধাবিত হয়। রাস্তাটি কিছু ছোট ছোট গাছপালার মধ্য দিয়ে অতিক্রম করে উত্তর-পূর্ব দিকে গিয়ে সিআর ১৫৪-এর পূর্ব দিকে ধাবিত হয়। এরপরে রাস্তাটি ঘন জঙ্গলের মধ্য দিয়ে গিয়ে একটি বক্ররেখা তৈরি করে পুনরায় পূর্ব দিকে  অতিক্রম করে। এখান থেকে টেনেস অঙ্গরাজ্যের সীমারেখার দূরত্ব  এরও কম। দুই-লেনের এই রাস্তাটি এর পরে অঙ্গরাজ্যগামী বেশকিছু রাস্তাকে ছেদ করে, যেমন কেনড্রিক রোড। এমএস ৩৫০ এরপরে বক্রপথে কিছু পাহাড় অতিক্রম করে টিশোমিঙ্গো কাউন্টিতে প্রবেশ করে। এরপরে রাস্তাটি অঙ্গরাজ্যের সীমারেখার সাথে প্রায় সমান্তরালে চলতে থাকে, যতক্ষণ না এটি সিআর ৩৭৫ পর্যন্ত যায়। এখানে রাস্তাটি দক্ষিণ-পূর্ব দিকাভিমুখী হয়। রাস্তাটি কিছুক্ষণের জন্য সিআর ৩৫৫-এর পূর্ব দিকে যায়, এরপরে আবারও দক্ষিণ-পূর্ব দিকে যেতে থাকে। এমএস ৩৫০ এরপরে প্রায়  অতিক্রম করে এমএস ২৫-এর সাথে একটি টি-ছেদ উৎপন্ন করে শেষ হয়।  ইতিহাস ১৯৭৪ সালে এমএস ২ থেকে আলকর্ন-টিশমিঙ্গো কাউন্টি পর্যন্ত একটি পাকা রাস্তা নির্মিত হয়। ১৯৮১ সালে রাস্তাটি এমএস ২৫ পর্যন্ত সম্প্রসারিত হয়, এবং ঐ একই বছর এমএস ৩৫০ হিসেবে এর নামকরণ করা হয়। তখন থেকে পরবর্তীতে এই রাস্তায় আর কোনো উল্লেখযোগ্য কাজ সম্পন্ন হয়নি।  প্রধান ছেদ   তথ্যসূত্র   ৩৫০ বিষয়শ্রেণী:মিসিসিপি অঙ্গরাজ্যের মহাসড়ক
বেনিয়ামিন বুশুয়ারি (; জন্ম: ১৩ নভেম্বর ২০০১) হলেন একজন বেলজীয়–মরক্কী পেশাদার ফুটবল খেলোয়াড়। তিনি বর্তমানে ফরাসি ক্লাব সেঁত-এতিয়েন এবং মরক্কো জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২২ সালে, বুশুয়ারি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছেন।  প্রারম্ভিক জীবন বেনিয়ামিন বুশুয়ারি ২০০১ সালের ১৩ই নভেম্বর তারিখে বেলজিয়ামের বর্গারহাউটে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বুশুয়ারি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২২ সালের ২২শে সেপ্টেম্বর তারিখে তিনি সেনেগাল অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3931821 বুশুয়ারি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় পুরুষ ফুটবলার বিষয়শ্রেণী:মরক্কী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড় বিষয়শ্রেণী:মরক্কোর আন্তর্জাতিক যুব ফুটবলার বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এরস্টে ডিভিজির খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:ফ্রান্সে বেলজীয় প্রবাসী ক্রীড়াবিদ বিষয়শ্রেণী:বেলজীয় প্রবাসী পুরুষ ফুটবলার